Ašmena
Ašmenà  (blrs. Ашмяны, rus. Ошмяны) – miestas Baltarusijoje, 50 km į pietryčius nuo Vilniaus. Ašmenos rajono centras. Išsidėstęs kalvotose, derlingose vietose, prie Ašmenos upės. Per miestą eina plentas  E28  Berlynas-Gdanskas-Kaliningradas-Marijampolė-Prienai-Vilnius-Minskas . Yra stačiatikių cerkvė, Ašmenos šv. arkangelo Mykolo katalikų bažnyčia. Veikia lengvoji ir maisto pramonė. Yra kraštotyros muziejus.